stanford-oval/wikipedia huggingface dataset:
Suomen Palloliiton Karjalan piiri

| Suomen Palloliiton Karjalan piiri |
| --- | --- |
Perustettu:  1930
Lakkautettu:  1940
Tyyppi:  urheilun piirijärjestö
Päämaja:  Sortavala
Toiminta-alue:  Itä- ja Pohjois-Karjala
Viralliset kielet:  suomi
:  1930:Yrjö Nykänen, 1931:Armas Salojoki ja Yrjö A. Tamminen 1933:Erkki Kontio 1936:William Saarinen
Päätöksentekoelin:  Piiritoimikunta
Kattojärjestö:  Suomen Palloliitto
Infobox OKNimi-testi OK: 
Suomen Palloliiton Karjalan piiri päätettiin perustaa Sortavalassa 18.5.1930 pidetyssä kokouksessa, johon olivat lähettäneet edustajiaan Joensuun Palloseura, Sortavalan Palloseura ja Sortavalan Palloilijat. Heti ensimmäisenä kesänä järjestettiin piirinmestaruuskilpailut jalkapallossa. Mestaruuden voitti SPS, joka 26.8. Joensuussa käydyssä loppuottelussa voitti JoPS:in 3–1. SPS voitti myös yksinkertaisena käydyn sarjakilpailun. SP oli sarjassa toisena. Piiri ei vastoin odotuksia saanut ensimmäisellä kaudellaan kattojärjestöltä rahallista tukea.
Talvella 1931 ratkaistiin piirinmestaruus myös jääpallossa ja uutena seurana oli mukana Joensuun Kalevaiset. Jalkapallossa uutena tulokkaana esiintyi Seminaarin Kunto. SPS voitti mestaruuden kummassakin lajissa, kuten useina muinakin vuosina.  Joensuun Palloseura onnistui voittamaan jalkapallossa 1935 ja jääpallossa 1932, 1933 ja 1936 ja SP puolestaan jalkapallossa 1932, 1933, 1936 ja 1938.
Joulukuun 18. päivänä 1938 piiri jakautui kahteen osaan, kun Joensuun piiri piti perustavan kokouksensa. Jäljelle jäänyt piiri vaihtoi nimensä Sortavalan piiriksi. Vuoden 1938 lopussa näihin piireihin kuuluivat seuraavat seurat:
| --- | --- |
 Sortavalan piiri Elisenvaaran Erä  Hämekosken Hyrske  Jaakkiman Kisa  Pitkärannan Vauhti  Sortavalan Palloilijat  Sortavalan Palloseura  Värtsilän Teräs :  Joensuun piiri Joensuun Kalevaiset  Joensuun Palloseura  Lieksan Urheilijat  Liperin Kivekkäät 
Sortavalan piirinmestariksi 1939 sekä jää- että jalkapallossa tuli SPS. SPS:n ja SP:n välinen jalkapallon pm-loppuottelu pelattiin 8.10.1939 ja SPS voitti 2–1. Samana iltana jaettiin liikekannallepanomääräyksiä. Tähän käytännössä piirin toiminta päättyi, vaikka välirauhan ja jatkosodan vuosina toimintaa pyrittiin ylläpitämään. Joensuun piiri jatkoi itsenäisenä aina vuoden 1994 loppuun saakka, jolloin se liittyi Itä-Suomen piiriin (syksyyn 1994 saakka Savon piiri).
Stefanie Enzinger

Stefanie Enzinger (s. 25. marraskuuta 1990) on itävaltalainen jalkapalloilija, pelipaikaltaan hyökkääjä. Hän on pelannut Itävallan naisten maajoukkueessa kesäkuun 2022 loppuun mennessä 28 maaottelua ja tehnyt niissä kuusi maalia. Hän pelasi muun muassa EM-kisoissa 2017, joissa Itävalta selviytyi välieriin ja Enzinger teki yhden maalin päästyään vaihtopelaajana kentälle alkulohkon Islanti-ottelun viime minuuteilla. Ensimmäisen maaottelunsa hän pelasi syyskuussa 2015 Kazakstania vastaan.
Seuratasolla Enzinger on edustanut heinäkuusta 2017 alkaen kotimaansa St. Pölteniä.
Snaz

| Snaz Nazareth |
| --- | --- | --- |

Livealbumin tiedot
 Äänitetty : Pacific Coliseum, Vancouver 23. toukokuuta 1981
 Julkaistu: syyskuu 1981
 Tuottaja(t): John Punter
 Tyylilaji: hard rock
 Kesto: 94.45 (alkuperäinen versio)
 Levy-yhtiö:  NEMS  Vertigo Records  A&M Records
Listasijoitukset
  78.  83.
Nazarethin muut julkaisut
| The Fool Circle 1981 | Snaz 1981 | 2XS 1982 |
Snaz (tai It's Naz) on Nazarethin tuplalivealbumi vuodelta 1981. Se on taltioitu Vancouverin Pacific Coliseumilla toukokuussa 1981. Se on myös kuusimiehisen kokoonpanon ensimmäinen julkaisu. Nuori skotti-kitaristi Billy Rankin ja jo edellisellä albumilla vieraillut Spirit-yhtyeestä tuttu kosketinsoittajaveteraani John Locke liittyivät yhtyeeseen.
Albumi sisältää yhtyeen tunnetuimmat hitit ja materiaalia vuosilta 1973–1981 sekä studioalbumeilla ennenjulkaisemattomia covereita kuten "Java Blues" (Rick Danko) ja "Tush" (ZZ Top) sekä uuden studiokappaleen "Juicy Lucy" ja uuden studioversion kappaleesta "Morning Dew".
Castlen CD-versiot (1987 ja 1997) olivat yhden levyn painoksia ja aikarajoituksen takia kappaleita oli karsittu. Puuttuvat kappaleet julkaistiin The Fool Circle -albumin Castlen remasteroidun painoksen (1998) bonuskappaleina. Eaglen vuoden 2002 30-vuotisjuhlapainos sisältää kaikki alkuperäisen version kappaleet. Salvo Recordsin vuonna 2011 julkaistu remasteroitu versio sisältää alkuperäisen version lisäksi bonus-materiaalia.
Kappaleet > Alkuperäinen versio

A-puoli:
Telegram: - (säv. Pete Agnew, Manny Charlton, Dan McCafferty, Darrell Sweet, Chris Hillman, Roger McGuinn) - 6:31
- On Your Way
- So You Want To Be A Rock 'N Roll Star
- Soundcheck
Razamanaz - (säv. Agnew, Charlton, McCafferty, Sweet) - 4:23
I Want To Do Everything For You - (säv. Joe Tex) - 5:16
This Flight Tonight - (säv. Joni Mitchell) - 3:46
Beggars Day - (säv. Nils Lofgren) - 3:37
B-puoli:
Every Young Man's Dream - (säv. Sweet) - 3:54
Heart's Grown Cold - (säv. Zal Cleminson) - 5:51
Java Blues - (säv. Rick Danko, Emmett Grogan) - 5:06
Cocaine - (säv. J.J. Cale) - 5:04
Big Boy - (säv. Cleminson) - 5:09
C-puoli:
Holiday - (säv. Agnew, Charlton, Cleminson, McCafferty, Sweet) - 3:37
Dressed To Kill - (säv. Agnew, McCafferty) - 3:55
Hair Of The Dog - (säv. Agnew, Charlton, McCafferty, Sweet) - 6:07
Expect No Mercy - (säv. Agnew, Charlton, McCafferty, Sweet) - 4:31
Shapes Of Things - (säv. Jim McCarty, Keith Relf, Paul Samwell-Smith) - 6:22
D-puoli:
Let Me Be Your Leader - (säv. Charlton) - 4:44
Love Hurts - (säv. Boudleaux Bryant) - 3:59
Tush - (säv. Billy Gibbons, Dusty Hill, Frank Beard) - 4:50
Juicy Lucy (studiokappale) - (säv. Agnew, Charlton, McCafferty, Sweet) - 4:11
Morning Dew (studiokappale) - (säv. Bonnie Dobson, Tim Rose) - 3:52
Kappaleet > Salvo Recordsin 2011 julkaistu remasteroitu versio

CD 1:
Telegram:
- On Your Way
- So You Want To Be A Rock 'N Roll Star
- Soundcheck
Razamanaz
I Want To Do Everything For You
This Flight Tonight
Beggars Day
Every Young Man's Dream
Heart's Grown Cold
Java Blues
Cocaine
Big Boy
Holiday
Dressed To Kill
Hair Of The Dog
Expect No Mercy
Shapes Of Things
CD 2:
Let Me Be Your Leader
Love Hurts
Tush
Juicy Lucy (studiokappale)
Morning Dew (studiokappale)
Java Blues - 4:13
Cocaine - 5:09
Big Boy - 5:04
Holiday - 3:33
Let Me Be Your Leader - 4:34
Dressed To Kill - 3:47
Hair Of The Dog - 5:48
Morgantau (Saksankielinen versio kappaleesta "Morning Dew") - 4:01
Crazy (A Suitable Case For Treatment) (Heavy Metal-elokuvan soundtrackilta) - (säv. Agnew, Charlton, McCafferty, Sweet) - 3:26
CD 2 kappaleet 6–12 nauhoitettu livenä Seattlessa vuonna 1981.
Muusikot

Dan McCafferty: laulu
Manny Charlton: kitara
Billy Rankin: kitara, taustalaulu
John Locke: kosketinsoittimet
Pete Agnew: basso, taustalaulu
Darrell Sweet: rummut, taustalaulu
Suomen talousvyöhyke

Suomen yksinomainen talousvyöhyke (Exclusive Economic Zone) punaisella värillä.
Suomen talousvyöhyke on merialue, joka sijaitsee Suomen aluevesien ulkopuolella, mutta jossa Suomen valtiolla on oikeus elollisten ja elottomien luonnonvarojen tutkimiseen ja hyödyntämiseen. Talousvyöhykkeellä myös sovelletaan Suomen lakia meriympäristön suojelussa. Kaikilla valtioilla on vyöhykkeellä merenkulun ja ylilennon vapaus.
Talousvyöhyke perustuu YK:n merioikeusyleissopimukseen. Vyöhykkeen rajat Ruotsin, Viron ja Venäjän talousvyöhykkeitä vastaan on määritetty sopimuksin. Yhtenäinen talousvyöhyke perustettiin vuoden 2005 alussa. Aiemmin oli erilliset lait kalastusvyöhykkeestä ja mannerjalustasta.
Nord Stream -kaasuputki Venäjältä Saksaan kulkee Suomenlahdella Suomen talousvyöhykkeellä noin 30 kilometrin päässä rannikosta.
Spy Kids 2

| Spy kids 2> Spy Kids 2: Island of Lost Dreams |
| --- | --- |

Ohjaaja:  Robert Rodriguez
Käsikirjoittaja:  Robert Rodriguez
Tuottaja:  Elizabeth Avellan Robert Rodriguez
Säveltäjä:   John Debney  Robert Rodriguez 
Kuvaaja:  Robert Rodriguez
Leikkaaja:  Robert Rodriguez
Tuotantosuunnittelija:  Robert Rodriguez
Valmistustiedot
Valmistusmaa:  Yhdysvallat
Tuotantoyhtiö:  Dimension Films
Levittäjä:  Miramax Netflix
Ensi-ilta:  Yhdysvallat 7. elokuuta 2002
Kesto:  100 min
Alkuperäiskieli:  englanti
Edeltäjä:  Spy Kids
Seuraaja:  Spy Kids 3 – Peli on pelattu
Aiheesta muualla
IMDb 
Elonet
AllMovie
Infobox OKNimi-testi OK: 
Spy Kids 2, DVD-julkaisussa käytetty myös nimeä Spy Kids 2 – Kadotettujen unelmien saari, on vuonna 2002 julkaistu Robert Rodriguezin ohjaama ja käsikirjoittama elokuva.
Rooleissa > Alkuperäiset ääninäyttelijät

| 0 | 1 | 2 |
| --- | --- | --- |
|  Antonio Banderas   | … |  Gregorio Cortez   |
|  Carla Gugino   | … |  Ingrid Cortez   |
|  Alexa Vega   | … |  Carmen Cortez   |
|  Daryl Sabara   | … |  Juni Cortez   |
|  Steve Buscemi   | … |  Romero   |
|  Mike Judge   | … |  Donnagon   |
|  Danny Trejo   | … |  Machete   |
|  Cheech Marin   | … |  Felix Gumm   |
|  Matt O'Leary   | … |  Gary Giggles   |
|  Emily Osment   | … |  Gerti Giggles   |
|  Ricardo Montalban   | … |  Isoisä   |
|  Holland Taylor   | … |  Isoäiti   |
|  Alan Cumming   | … |  Fegan Floop   |
|  Taylor Momsen   | … |  Presidentin tytär   |
|  Christopher McDonald   | … |  Yhdysvaltain presidentti   |
Aiheesta muualla

Spy Kids 2 Internet Movie Databasessa (englanniksi)
Spy Kids 3 – Peli on pelattu

| Spy Kids 3 – Peli on pelattu> Spy Kids 3-D: Game Over |
| --- | --- |

Ohjaaja:  Robert Rodriguez
Käsikirjoittaja:  Robert Rodriguez
Tuottaja:   Robert Rodriguez  Harvey Weinstein  Bob Weinstein  Elizabeth Avellan 
Säveltäjä:  Robert Rodriguez
Kuvaaja:  Robert Rodriguez
Leikkaaja:  Robert Rodriguez
Tuotantosuunnittelija:  Robert Rodriguez
Pääosat:   Antonio Banderas  Carla Gugino  Alexa Vega  Daryl Sabara  Ricardo Montalban  Sylvester Stallone 
Valmistustiedot
Valmistusmaa:  Yhdysvallat
Tuotantoyhtiö:  Dimension Films
Levittäjä:  Miramax Netflix
Ensi-ilta:  Yhdysvallat 25. heinäkuuta 2003
Kesto:  84 min
Alkuperäiskieli:  englanti
Budjetti:  38 000 000 dollaria
Edeltäjä:  Spy Kids 2 (2002)
Seuraaja:  Spy Kids: All the Time in the World (2011)
Aiheesta muualla
IMDb 
Elonet
AllMovie
Infobox OKNimi-testi OK: 
Spy Kids 3 – Peli on pelattu (Spy Kids 3-D: Game Over) on Robert Rodriguezin käsikirjoittama ja ohjaama yhdysvaltalainen elokuva. Elokuva sai ensi-iltansa Yhdysvalloissa 25. heinäkuuta 2003. Se on jatkoa elokuvalle Spy Kids 2.
Tarina

12-vuotias vakooja, Juni, on siirtynyt tehtävistään eläkkeelle ja vannonut, ettei ikinä enää työskentele vakoojajärjestön leivissä. Kunnon kliseen tapaan ääni muuttuu kellossa. Junin sisar on nimittäin pulassa jämähtäneenä vasta julkaistun videopelin sisään virtuaalitodellisuuteen. Juni päättää tehdä vielä tämän yhden keikan eli pelastaa sisarensa ja siinä sivussa koko maailman. Videopelin kehittäjällä "Leluntekijällä" (Sylvester Stallone) on pahat mielessä. Tästä päästäänkin varsin huimaan animaatioseikkailuun kun päästään seikkailemaan videopeliin.
Rooleissa

| 0 | 1 | 2 |
| --- | --- | --- |
|  Antonio Banderas  | … |  Gregorio Cortez   |
|  Carla Gugino  | … |  Ingrid Cortez   |
|  Alexa Vega   | … |  Carmen Cortez   |
|  Daryl Sabara  | … |  Juni Cortez   |
|  Ricardo Montalban  | … |  Isoisä   |
|  Holland Taylor  | … |  Isoäiti   |
|  Sylvester Stallone  | … |  Leluntekijä   |
|  Mike Judge   | … |  Donnagon Giggles   |
|  Salma Hayek  | … |  Cesca Giggles   |
|  Matt O'Leary  | … |  Gary Giggles   |
|  Emily Osment  | … |  Gerti Giggles   |
|  Ryan Pinkston  | … |  Arnold   |
|  Robert Vito  | … |  Rez   |
|  Bobby Edner  | … |  Francis   |
|  Courtney Jines  | … |  Demetra   |
Spíli (Réthymno)

| Spíli Σπήλι |
| --- | --- |
 Spílin kylä.
 Spíli
 Koordinaatit: 35°13′07″N, 24°32′06″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Ágios Vasíleios
Hallinto:  
 – Asutustyyppi:  kylä
 – Kallikrates-koodi:  7302010101
Korkeus:  430 m
Väkiluku (2011):  564
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Spíli (kreik. Σπήλι; kath.kreik. Σπήλιον, Spílion) on Kreikan kylä, joka sijaitsee Kreetan saarella. Se kuuluu hallinnollisesti Ágios Vasíleioksen kuntaan, Réthymnon alueyksikköön ja Kreetan alueeseen. Aiemmin kylä kuului Lámpin kuntaan ja vuodesta 2011 lähtien Ágios Vasíleioksen kunnan Lámpin kunnallisyksikköön. Kylän väkiluku on 564 (vuonna 2011). Spíli on Ágios Vasíleioksen kunnan kuntakeskus.
Spílin kylä Kéntros-vuoren rinteellä.
Spíli, suomeksi ”Luola”, sijaitsee Kéntros- eli Kédros-vuoren rinteessä linnuntietä noin 18 kilometriä eteläkaakkoon Réthymnon kaupungista. Se muodostaa myös laajemman kyläyhdyskunnan (Τοπική Κοινότητα Σπηλίου, Topikí Koinótita Spilíou), johon kuuluu varsinaisen Spílin kylän lisäksi Darivianán kylä. Koko yhdyskunnan väkiluku on 624.
Kylässä sijaitsee Pyhän Paavalin katedraali, joka on Kreetan kirkon Lámpin, Sývritoksen ja Sfakián hiippakunnan katedraali eli piispanistuin.
Aiheesta muualla

Kuvia tai muita tiedostoja aiheesta Spíli Wikimedia Commonsissa
Silmäsäätiö

| Silmäsäätiö |
| --- | --- |
Perustettu:  1960
Kotipaikka:  Helsinki
Tarkoitus:  Tukee silmätauteja, -vammoja ja –vikoja koskevaa tieteellistä tutkimusta.
Tase:  Sijoitusomaisuus 17 milj. euroa (31.12.2017)
Apurahat:  Vuosittain noin 315 000 euroa
Jakoala:  Silmälääketiede
Hakuaika:  Syyskuu
Säätiön sivut
Silmäsäätiö on vuonna 1960 perustettu, suomalaista silmätauteja, -vammoja ja –vikoja koskevaa lääketieteellistä tutkimustyötä ja koulutusta tukeva säätiö, jonka kotipaikka on Helsinki. Säätiö jakaa kantarahastostaan apurahoja ja palkintoja silmätautien erikoislääkäreille tai sellaisiksi erikoistuville joko kotimaassa tai ulkomailla tapahtuvaa opiskelua tai tieteellistä tutkimustyötä varten. Säätiön erillisrahastoista apurahoja kohdistetaan lahjoittajien määrittelemiin tutkimuskohteisiin: glaukooma.. Säätiön keskeisimmät varojen lähteet ovat sijoitusomaisuuden tuoton lisäksi yksityishenkilöiden ja elinkeinoelämän tekemät lahjoitukset. apurahojen hakuaika alkaa syyskuun alussa ja säätiö julkistaa myöntämäsnä apurahat marraskuussa.
Historia

Silmäsäätiö perustettiin, kun Suomen Silmälääkäriyhdistys ry ja Instrumentarium Oy lahjoittivat alkupääomaksi 200.000 markkaa ja professori Mauno Vannakselta 100.000 markkaa alkupääomaksi vuonna 1959. Säätiön perustamishankkeen takana olivat professori Vannas, professori Signe Löfgren, silmälääkäriyhdistyksen puheenjohtaja lääketieteen lisensiaatti Birgitta Knape ja yhdistyksen sihteeri, professori Jorma Castrén. Säätiö merkittiin säätiörekisteriin vuonna 1960. Säätiö jokoi ensimmäiset apurahat vuonna 1964. Pääoma on karttunut lahjoituksilla ja sijoitusomaisuuden tuotolla.
Toiminta

Säätiön päätösvaltaa käyttää kuusijäseninen hallitus, jonka nimittää valtuuskunta. Valtuuskunnassa on silmälääketieteen edustajien lisäksi elinkeinoelämän ja muiden lääketieteen alojen edustajia. Silmäsäätiön kuusihenkisessä hallituksessa on kolme silmälääketieteen ja kolme yritystaustaista hallinnon ja sijoitustoiminnan asiantuntijaa.
Nimikkorahaston perustaminen säätiön yhteyteen on mahdollista, mikäli lahjoitus on vähintään 50.000 euroa.
Silmäsäätiö on jakanut apurahoina ja palkintoina viimeisen viiden vuoden aikana vuosittain noin 315 000 euroa 18-25 silmälääketieteen tutkijalle. Säätiö on tukenut kaikkiaan yli 1050 tutkimushanketta ja yli 120 väitöskirjatyötä silmälääketieteen alalta.
Säätiö myöntää neljän tyyppisiä apurahoja:
Isoja hankeapurahoja tutkijalle tai tutkijaryhmälle, tyypillisesti enintään 50 000 euroa tutkimusryhmän johtajan ja mahdollisesti muiden tutkijoiden päätoimiseen tutkimustyöhön sekä tutkimuslaitteisiin ja muihin tutkimuskuluihin.
Kaksi- ja kolmivuotisia tutkimusapurahoja, enintään 15.000 euroa vuotta kohti.
Yksivuotisia apurahoja, enintään 15.000 euroa vuodessa.
Professori Signe Löfgrenin palkintoapurahoja silmätautien alalta edellisenä vuonna tohtoriksi väitelleille, 3 000 euroa.
Vuodesta 2019 alkaen Silmäsäätiö on osallistunut Silmätautien tohtoritutkijapoolin rahoittamiseen. Pooli on tarkoitettu edistämään hakeutumista tutkimustyöhön ulkomaille tohtorin tutkinnon jälkeen.
Rahastot

Käyttörahasto
Torsten ja Lea Laineen rahasto
Märta ja Aarne Koskelon rahasto
Professori John Gustaf Lindbergin rahasto
Kaukomarkkinat Oy:n rahasto
Margareta ja Valborg Norrménin rahasto
Professori Erkki Tuovisen rahasto
Professori Salme Vannaksen rahasto
Aleksi ja Laina Pataman rahasto
Aiheesta muualla

Silmäsäätiön verkkosivut
Sirohiirihaukka

| Sirohiirihaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Buteoninae
Suku::  Hiirihaukat Buteo
Laji::  albonotatus
Kaksiosainen nimi
 Buteo albonotatus  Kaup, 1847 
Katso myös
   Sirohiirihaukka Wikispeciesissä   Sirohiirihaukka Commonsissa 
Infobox OKNimi-testi OKIUCN-testi OK: 
Sirohiirihaukka (Buteo albonotatus) on tumma hiirihaukkojen sukuun kuuluva haukkalaji.
Ulkonäkö ja koko

Sirohiirihaukan höyhenpeitteen väri vaihtelee yksilöittäin. Se on joskus tasaisen musta (pyrstöä ja siipien reunoja lukuun ottamatta) ja joskus tummahko ja savenharmaan sävyinen. Pyrstö on pohjaväriltään musta, mutta siinä on lisäksi valkoinen poikkiraita ja kuvioita. Siivet ovat alta puoliksi mustat ja puoliksi valkoiset, siiven reuna on valkoinen. Jalat ja nokka ovat keltaiset. Aikuiset ja nuoret linnut ovat pyrstöä, joka on nuoremmilla yksilöillä harmaa ja kapea, lukuun ottamatta samanlaisia. Naaraat ovat hieman kookkaampia kuin koiraat.
Sirohiirihaukka kasvaa 45–55 senttimetriä pitkäksi ja painaa 610–940 grammaa. Aikuisen yksilön siipien kärkiväli on 120–140 senttimetriä.
Levinneisyys ja elinympäristö

Sirohiirihaukkaa tavataan Lounais-Yhdysvalloissa (Keski-Arizonassa, eteläisessä New Mexicossa, Kaliforniassa ja Länsi-Texasissa). Se talvehtii Keski-Amerikassa. Se elää lauhkealla vyöhykkeellä alavilla alueilla, joilla kasvaa harvakseltaan metsää: tyypillisiä elinalueita ovat metsäiset kanjonit, puiden reunustamat joet ja korkeakasvuiset lehtimetsät. Kokonaisuudessaan sirohiirihaukan esiintymisnalue on alle 20 000 neliökilometrin laajuinen.
Ravinto

Sirohiirihaukan ruokavaliosta ei tiedetä kovin paljoa. Varmaa kuitenkin on, että se syö pieniä selkärankaisia, kuten oravia, varpuslintuja, pieniä liskoja, sammakoita ja joskus pieniä kaloja.
Parittelu ja pesintä

Sirohiirihaukka tekee pesänsä isoon puuhun 25–100 metrin korkeuteen joko pensaikkojen reunustamien jokien rantatörmille, vuoristojen sekametsiin tai suojaisten havumetsien pohjoisille rinteille, jossa lämpimien kesien ilmanala on viileämpi kuin muualla. Suurikokoinen männyn- ja tammenoksista tehty pesä on vuorattu tuorein sammalin, kaarnoin, puunlehdin ja havunneuloin. Uros houkuttelee naarasta tekemällä lennossa silmukoita, rullia ja nopeita syöksähdyksiä maahan. Lopuksi se tekee akrobaattisen parittelutanssin. Sirohiirihaukka munii vuosittain 1–3 munaa, jotka ovat ylhäältä valkoisia ja alhaalta harmaansinisiä. Munat ovat lähes aina kuviottomia. Lajin arvioidaan olevan yksiavioinen. Poikaset kasvavat ensimmäisen viikon ajan melko hitaasti ja seuraavat kaksi viikkoa nopeasti. Pesintäaikana sekä naaras että koiras ruokkivat ja suojelevat poikasia.  Poikaset ovat lentokykyisiä noin 6-7 viikon ikäisinä.
Aiheesta muualla

Visuaalinen levinneisyyskartta Avibasen sivuilla
Sirohiirihaukka lennossa
Sorvaus

Puusorvi.
Puun sorvausta.
Sorvaus on lastuava työstömenetelmä, jossa kappaleen pyörimisliike toimii päätyöstöliikkeenä, joka irrottaa lastun ja terän liike syöttöliikkeenä, joka määrää lastun koon. Puun sorvauksessa kappale laitetaan pyörimään sorvissa ja lastuja tekevänä teränä käytetään usein talttatukeen tuettua käsissä pidettävää talttaa. Sorvaamalla valmistetaan kappaleita, joissa on pyöreitä muotoja. Kappaleet ovat usein pyörähdyssymmetrisiä, mutta epäkeskosorvauksella voidaan valmistaa muunkin muotoisia kappaleita. Tyypillisiä sorvattavia esineitä ovat erilaiset kulhot ja pylväät, materiaaleja puu ja metalli.
Sorvauksen osa-alueita

Puun sorvauksen osa-alueita ovat lieriö-, taso- ja ontelosorvaus. Lieriösorvauksessa aihio on yleensä kiinnitetty johteiden suuntaisesti kärkien väliin. Lieriösorvaamalla valmistetaan esimerkiksi pöytien ja tuolien jalkoja, kynttilänjalkoja, nuijia ja kaulimia. Tasosorvaamalla ja ontelosorvaamalla valmistetaan kulhoja, lautasia ja tarjottimia. Nämä kaksi sorvauksen osa-aluetta eroavat toisistaan aihion syiden suunnan suhteesta johteisiin. Tasosorvauksessa syiden suunta on kohtisuorassa johteita vastaan, ontelosorvauksessa se taas on johteiden suuntainen.
Lisäksi sorvaustekniikat voidaan jakaa myös leikkaavaan sorvaukseen ja kaapivaan sorvaukseen, jotka eroavat toisistaan käytettävien talttojen sekä lastun irrottamistavan osalta.
Sorvi

Puusorvissa työkappale kiinnitetään karaan, jota moottori pyörittää vaihteiston välityksellä. Kara on kiinnitetty tukevasti johteisiin, jotka ovat tarkalleen karan akselin suuntaiset. Johteisiin on asennettu siirrettävä kärkipylkkä ja talttatuki. Lyhyehkö työkappale voidaan kiinnittää ainoastaan karaan, mutta pidemmät työkappaleet on myös tuettava kärkipylkällä.
Sorvitaltat

Sorvauksessa käytettävät taltat on suunniteltu erityisesti sorvaukseen soveltuvuutta silmällä pitäen. Tyypillisiä talttoja ovat kourutaltat eli onsitaltat, suorataltat ja katkaisutaltat. Kulhojen sorvaukseen soveltuvat hyvin kulhotaltat. Erikoisempia keksintöjä edustavat rengas­taltat ja putkitaltat.
Metalleja sorvattaessa käytetään kiinteitä terävarsia, koska metalleja työstettäessä toleranssit ovat huomattavasti pienempiä. Myös kappaleiden pyörimisnopeudet ovat paljon suurempia.
Aiheesta muualla

Kuvia tai muita tiedostoja aiheesta Sorvaus Wikimedia Commonsissa
USS Iowa (BB-61)

| USS Iowa (BB-61) |
| --- | --- |
 USS Iowa ampuu täyslaidallisen tykeillään
Aluksen vaiheet
Rakentaja:  New York Naval Yard
Kölinlasku:  27. kesäkuuta 1940
Laskettu vesille:  27. elokuuta 1942
Palveluskäyttöön:  22. helmikuuta 1943
Poistui palveluskäytöstä:  26. lokakuuta 1990
Loppuvaihe:  museolaiva
Tekniset tiedot
Uppouma:  45 000 t
Pituus:  270,43 m
Leveys:  32,97 m
Syväys:  11,33 m
Nopeus:  61 km/h
Miehistöä:  151 upseeria 2637 miehistön jäsentä
Aseistus
Aseistus:  1943: 9 406 mm tykkiä 20 127 mm tykkiä 80 40 ItK 38 -IT-tykkiä 49 Oerlikon 20 mm -It-kanuunaa 1984: 9 406 mm tykkiä 12 127 mm tykkiä 32 BGM-109 Tomahawk -ohjusta 16 Boeing Harpoon -ohjusta 4 Phalanx CIWS
USS Iowa (BB-61) on Yhdysvaltain laivaston Iowa-luokan taistelulaiva ja neljäs Iowan osavaltion mukaan nimetty alus. Iowa oli luokkansa ainoa laiva, joka palveli Atlantin valtamerellä toisessa maailmansodassa.
Maailmansodan aikana USS Iowa kuljetti presidentti Franklin D. Rooseveltia Teheranin konferenssiin, tulitti Kwajaleinin ja Enewetakin atolleja ja suojasi Marshallinsaarilla toimivia lentotukialuksia vuonna 1944. Korean sodassa se osallistui hyökkäyksiin Pohjois-Korean rannikolle, minkä jälkeen se poistettiin käytöstä. Se otettiin uudelleen palveluskäyttöön osana Ronald Reaganin "600 aluksen suunnitelmaa". Vuonna 1989 sattunut räjähdys vaurioitti vakavasti yhtä laivan pääaseistuksen tykkitorneista ja vaati 47 merisotilaan hengen.
Iowa lahjoitettiin museolaivaksi voittoa tuottamattomalle Pacific Battleship Centerille ja se on ankkuroitu pysyvästi Los Angelesin satamaan.
Rakentamisvaihe

Neljännen Iowaksi nimetyn aluksen rakentaminen aloitettiin New Yorkin laivastotelakalla 27. kesäkuuta 1940. Alus laskettiin vesille 27. elokuuta 1942 kumminaan varapresidentti Henry A. Wallacen puoliso Ilo Wallace ja otettiin virallisesti palveluskäyttöön 22. helmikuuta 1943. Sen ensimmäinen päällikkö oli John L. McCrea. Chesapeakenlahdella aloitettiin 24. helmikuuta merikelpoisuuden testaaminen, joka saatiin päätökseen 9. heinäkuuta.